open-index/open-wikipedia-markdown huggingface dataset:
Homo gautengensis

náhľad|Lebka
**Homo gautengensis** je vyhynutý druh človeka, ktorý opísal D. Curnoe v roku 2010 prehodnotením starších nálezov, väčšinou zaraďovaných do druhu Homo habilis alebo Homo ergaster. 

## Datovanie
Druh sa objavil pred vyše 2 miliónmi rokov a zanikol asi pred 600 000 rokmi (ale napr. nález Stw 53 môže byť podľa niektorých nových datovaní starý až 2,4 či 2,6-2,0 mil. BP a nález Stw 151 má podľa staršieho datovania 3 až 2,6 mil. BP a podľa novšieho datovania 2,6-2,0 mil. BP). 

Bol teda z druhov rodu Homo súčasníkom (prinajmenšom) druhov Homo habilis, Homo rudolfensis, Homo ergaster, Homo erectus a Homo antecessor. 

## Charakteristika
Holotypom je nález Stw 53, ktorý bol objavený už v roku 1976 a opísaný v roku 1977. Tento nález je meter vysoký a vážil asi . 

Homo gautengensis bol všežravec. Mohol mať aj sklony ku kanibalizmu, naznačujú to stopy na jednej z lebiek, ktorá bola ostrým predmetom zbavená mäsa.

## Nálezy
Konkrétne sem patria nasledujúce nálezy (v hranatej zátvorke je uvedené predchádzajúce zaradenie): 
*v Sterkfonteinme: Stw 53 [Homo habilis, Homo aff. habilis, Homo sp. nov., Australopithecus africanus], SE 255 [Homo habilis], SE 1508 [Homo habilis], Stw 19b [Homo aff. H. habilis], Stw 33 [Homo habilis], Stw 75–79 [Homo aff. Homo habilis], Stw 80 [Homo habilis alebo nález podobný SK15], Stw 84 [Homo habilis], Stw 151 [Homo sp., Australopithecus africanus]
*v Swartkranse: SK 15 [Homo ergaster, Homo erectus, Homo habilis, Paranthropus crassidens či Homo sp. indet. a pozri dole], SK 27 [Homo sp., Homo habilis, Paranthropis crassidens], SK 45 [(?)Homo ergaster, Homo erectus, Homo habilis, Paranthropus crassidens] , SK 847 [Homo ergaster, Homo erectus, Homo habilis, Homo sp., Homo cf. habilis, (časť) Paranthropus robustus a pozri dole], SKX 257/258, SKX 267 [Homo sp.], SKX 268 [Homo habilis], SKX 339 [Homo aff. Homo habilis], SKX 610 [Homo sp.], SKW 3114 [Homo sp., Homo habilis] 
*v Drimolene: DNH 70 [Homo habilis]

Nálezy SK 15, (čiastočne) SK 45 a neskôr aj nález SK 847 v širšom zmysle (SK 847 v širšom zmysle = nálezy pod starším označením SK 80, SK 846b a SK 847) sa staršie zaraďovali aj ako človek swartkranský (Homo capensis, Homo erectus capensis, pôvodne Telanthropus capensis).

## Referencie
K novému druhu:
*Curnoe, D.: ''A review of early Homo in southern Africa focusing on cranial, mandibular and dental remains, with the description of a new species (Homo gautengensis sp. nov.)''
*
*
*

K predchádzajúcemu zaradeniu nálezov patriacich pod nový druh:
*Curnoe, D., Tobias, P. V.: ''Description, new reconstruction, comparative anatomy, and classiﬁcation of the Sterkfontein Stw 53 cranium, with discussions about the taxonomy of other southern African early Homo remains'', 2005 - tu ešte autor používa starú klasifikáciu
*Schwartz, J. H., Tattersall, I., Holloway, R. L.: *The Human Fossil Record Vol. 2*, 2003
*Henke, W. et al.: *Handbook of Paleoanthropology*, 2007, str. 1619
*Wood, B.: *Wiley-Blackwell Encyclopedia of Human Evolution*, 2011
*
*

Kategória:Homo
Mikuláš I. (Rusko)

**Mikuláš I.** alebo aj **Mikuláš I. Pavlovič** () (* 6. júl (25. jún podľa juliánskeho kalendára) 1796, Cárske Selo, Ruské impérium – † 2. marec (18. február podľa juliánskeho kalendára) 1855, Petrohrad) bol ruský cár od roku 1825 a posledný poľský kráľ.

## Životopis
Bol tretím synom cára Pavla I. a jeho druhej manželky Márie Fjodorovny.
Počas vlády staršieho brata, cára Alexandra I., sa vôbec nezaujímal o politiku a riadenie krajiny a jeho úlohou bola vojenská kariéra. 

13. júna 1817 sa oženil so Šarlotou Pruskou, dcérou pruského kráľa Fridricha Viliama III., ktorá prijala ruské meno *Alexandra Fiodorovna*. S rodinou žil v Aničkinovskom paláci v Petrohrade, no po smrti cára Alexandra I. v decembri 1825 bol povolaný prevziať nástupníctvo a vládu. Formálne sa tak stalo 24. decembra a 26. septembra 1826 bol v Moskve korunovaný za ruského cára.

Je známy aj v súvislosti s povstaním dekabristov, z decembra v roku 1825.

Mikuláš I. zomrel v Zimnom paláci na zápal pľúc.
 
## Potomkovia
Z manželstva s Alexandrou Fjodorovnou vzišlo sedem detí:
* Alexander II. (* 17. apríl 1818 – † 1. marec 1881), ruský cár 
# ∞ 1841 hesenská princezná Mária Alexandrovna
# ∞ 1880 kňažná Katarína Dolgorukovová
* Mária (* 6. august 1819 – † 9. február 1876) 
# ∞ 1839 vojvoda Maxmilián Leuchtenberský
# ∞ 1856 gróf Grigorij Strogonov
* Oľga (* 30. august 1822 – † 20. október 1892) ∞ 1846 württemberský kráľ Karol I. Württemberský
* Alexandra (* 12. júl 1825 – † 29. júl 1844) ∞ 1844 gróf Bedrich Wilhelm Hesensko-Kasselský
* Konštantín (* 9. september 1827 – † 13. január 1892), ruské veľkoknieža ∞ 1848 princezná Alexandra Sasko-Altenburská
* Nikolaj (* 27. júl 1831 – † 13. august 1891), ruské veľkoknieža ∞ 1856 Alexandra Olenburská
* Michail (* 13. október 1832 – † 5. december 1909), ruské veľkoknieža ∞ 1857 Cecília Bádenská

## Literatúra
* Hans-Joachim Torke (Hrsg.): *Die russischen Zaren 1547–1917.* München : C.H. Beck, 1999. ISBN 3-406-42105-9
* Bruce W.Lincoln: *Nikolaus I. von Rußland: 1796–1855.*  München : Callwey, 1981.

## Iné projekty

## Zdroj

Kategória:Cári Ruska
Kategória:Úmrtia na pneumóniu
Kategória:Držitelia Radu svätej Anny
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Pochovaní v katedrále svätého Petra a Pavla v Petrohrade
Kategória:Nositelia Radu holandského leva
Kategória:Rytieri Radu svätého Andreja
Kategória:Nositelia Radu svätého Alexandra Nevského
Kategória:Nositelia španielskeho Rádu zlatého rúna
Kategória:Rytieri veľkokríža Rádu Kristovho
Kategória:Rytieri Rádu slona
Danza Kuduro

„**Danza Kuduro**“ je skladba portorického reggaetonového speváka Dona Omara z jeho albumu *[[Meet the Orphans]]*, ktorá bola vydaná ako hlavný singel z albumu dňa 15. augusta 2010 cez Machete Music a VI Music. Na skladbe spolupracoval francúzsky spevák Lucenzo. „Danza Kuduro“ dosiahla 1. miesto v rebríčku Hot Latin Songs. Remake skladby je použitý vo filme *[[Rýchlo a zbesilo 5]]* ako záverečná skladba a je na soundtracku filmu.

## Rebríčky a certifikácie

### Pozície v rebríčkoch

### Koncoročné pozície v rebríčkoch

### Certifikácie

## Referencie

Kategória:Single z 2010
Kategória:Piesne Dona Omara
Kategória:Piesne Lucenza
Kategória:Piesne v španielčine
Kategória:Piesne z filmov
Jon Voight

**Jonathan Vincent „Jon“ Voight** (* 29. december 1938, Yonkers, New York) je americký herec. Získal Cenu Akadémie Oscar za najlepší herecký výkon vo filme Návrat domov z roku 1978, nominovaný bol štyrikrát a získal tri Golden Globe Awards (Zlaté glóbusy) z deviatich nominácií. Už v roku 1969 zaujal svojou štvrtou snímkou, kde si zahral hlavnú postavu v dnes už legendárnom oscarovom filme Polnočný kovboj.

## Rodina
Jon Voight sa narodil v Yonkers v štáte New York ako syn Barbary (rodenej Kamp; 1910 – 1995) a Elmera Voighta (1909 – 1973), profesionálneho hráča golfu. Má dvoch bratov, Barryho Voighta (* 1937), bývalého vulkanológa na Pennsylvania State University a Wesleyho Voighta (* 1940), vystupujúceho pod menom Chip Taylor, speváka a skladateľa, ktorý skomponoval skladby ako „Wild Thing“ a „Angel of the Morning“. Voightov starý otec z otcovej strany, George Voytka, bol slovenský prisťahovalec z Košíc. Jeho starý otec z matkinej strany a jeho rodina boli prisťahovalcami z Nemecka.

Je otcom herečky Angeliny Jolie.

## Životopis
Už za svoj štvrtý film Polnočný kovboj bol v roku 1969 nominovaný na Cenu akadémie. Hoci podobne, ako jeho kolega, Dustin Hoffman, cenu nezískal, ako štart k raketovému úspechu mu film poslúžil dostatočne.

V roku 1979 získal Oscara za hlavnú postavu vo vojnovej dráme *Návrat domov* a po tretí raz zaznelo jeho meno na Oscarovi v roku 1986, kedy bol nominovaný za akčný triler Splašený vlak.

Z novších filmov je možné vidieť Voighta v , Anaconde, Vyvolávačovi dažďa, Nepriateľa štátu, alebo v Pearl Harbor. Bratislavčania ho mohli pri troške šťastia uvidieť na ulici, keď tu v roku 2001 nakrúcal vysokorozpočtový televízny seriál Povstanie (Uprising). V biografickom filme *Ali*, ktorý preňho predstavoval štvrtý súboj s Oscarmi, hral športového komentátora Howarda Cosella. Cossell bol v skutočnosti veľký kamarát Muhammada Aliho a Voight sa osobne s Alim stretol v období, kedy žal ovácie za výkon v *Polnočnom kovbojovi*.

## Externé odkazy
* 
* 

Kategória:Filmoví herci USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Kategória:Absolventi Lee Strasberg Theatre and Film Institute
Kategória:Osobnosti USA slovenského pôvodu
Kategória:Osobnosti USA nemeckého pôvodu
Kategória:Osobnosti z Yonkersu
Machine Shop Recordings

**Mashine Shop Recordings** je hudobné vydavateľstvo založené členmi skupiny Linkin Park – Bradom Delsonom a Mikom Shinodom. Vydavateľstvo bolo pôvodne známe ako The Shinoda Imprint, ale v roku 2002 bol názov zmenený, potom čo sa zapojili ďalší členovia skupiny Linkin Park. Mike Shinoda a Brad Delson sa stali producentmi a A&R. Vydavateľstvo má v súčasnosti prestávku.

## Interpreti
* Linkin Park
* No Consequence

## Externé odkazy
* Oficiálna webstránka
* Machine Shop Marketing

Kategória:Linkin Park
Kategória:Hudobné vydavateľstvá USA
Šánidar

náhľad|Vchod do jaskyne Šánidar
**Šánidar** (شاندر) alebo **Šáná Dar** (شانى در) (v slovenskej literatúre sa uvádzajú aj, pravdepodobne nesprávne, prepisy *Šánídár* a *Šanídár*; angl. *Shanidar*) je rozsiahla jaskyňa v severnom Iraku, v Kurdistane, významné archeologické nálezisko. V rokoch 1951 – 1961 ho skúmal Ralph Solecki.

Tzv. úroveň D obsahuje nálezy 10 neandertálcov, ktorých našli v rokoch 1957 – 1960. Sú staré viac ako 46 000 rokov (do 50 000, možno až 60 000 rokov). Viacerí z nich sú rôzne zranení a nálezy svedčia o tom, že sa o nich ostatní starali. Najdôležitejšie z týchto nálezov sú:

* nález Shanidar 1 (tzv. Nandy) – čiastočná kostra dospelého staršieho muža javiaca jasné známky choroby a poranenia. Nemal ľavú ruku, možno išlo o vrodenú chybu. Postihnutú mal aj ľavú nohu, na pravej ruke mal niekoľko zahojených zlomenín, ťažkú ranu utrpel do tváre v oblasti oka, utrpel tam zlomeninu a asi potom bol čiastočne alebo úplne slepý na ľavé oko. To, že aj takto postihnutý ešte roky žil, dokazuje spolunáležitosť neandertálskej tlupy.
* nálezy Shanidar 2 a 3 – ďalšie kostry dospelých jedincov, Shanidar 3 je starší muž
* nález Shanidar 4 – čiastočná kostra dospelého staršieho muža zrejme pochovaná s kvetmi; pohreb sa uskutočnil v mesiacoch máj alebo jún
* nález Shanidar 5 – veľmi veľká a robustná lebka staršieho muža
* nálezy Shanidar 6 a 8 – dve dospelé ženy
* nálezy Shanidar 7 a 9 – dve deti

Litické nálezy (kamenné nástroje) úrovne D patria do tzv. zagroského moustérienu. Nálezy neandertálcov svedčia o pomerne vysokom veku (40 až 50 rokov), ktorého sa dožili obyvatelia jaskyne. 

Vyššia vrstva, úroveň C, je stará 35 – 28,5 tisíc rokov BP a obsahuje mladopaleolitické nálezy tzv. baradostienu, ktorý sa niekedy považuje za podobný európskemu aurignacienu. 

Ešte vrchnejšia vrstva, tzv. úroveň B (okolo 10 600 BP), obsahuje epipaleolitické nálezy tzv. zarzienu, ktorý sa niekedy považuje za podobný európskemu magdalénienu. 

## Externé odkazy
*
*
* Jan Pečírka: *Dějiny pravěku a starověku I.*, SPN Praha, 1982
* Šánídár. in: 
* Shanidar in: Delson, E. et al.: *Encyclopedia of Human evolution and Prehistory*, 2000

Kategória:Archeologické lokality v Iraku
Kategória:Jaskyne v Iraku
Edifício Altino Arantes

náhľad|Edifício Altino Arantes
**Edifício Altino Arantes** (tiež známy ako **Edifício do Banespa** alebo **Banespão**) je mrakodrap v São Paulo v Brazílii. Výstavba budovy prebiehala v rokoch 1939 – 1947. Budova bola postavená ako sídlo banky štátu São Paulo. Budova bola najvyššou v meste dve desaťročia, kým nebola postavená Edifício Itália.

Dosahuje výšku , má 36 poschodí. Architektom budovy bol Plinio Botelho do Amaral a Camargo & Mesquita. Táto administratívna budova poskytuje priestor s rozlohou .

## Referencie

## Iné projekty
 

Kategória:Stavby v São Paulo
Kategória:Mrakodrapy v Brazílii
Kategória:Architektúra z 1947
Michail Sergejevič Ledovskich

**Michail Sergejevič Ledovskich** (* 8. august 1986, Almaty, Kazachstan) je súčasný ruský profesionálny tenista, najvyššie v rebríčku ATP na 151. mieste. Trénuje ho Alec Baranov.

## Životpis
V 6 rokoch sa presťahovala rodina do Almaty a o rok neskôr začal hrávať tenis. Jeho otec sa volá Sergej, mama Oľga.

## Kariéra
### Finálové účasti
#### Dvojhra (1-4)

### Umiestnenia na konci roku

#### Dvojhra
* 2003: 775.
* 2004: 780.
* 2005: 505.
* 2006: 276.
* 2007: 187.
* 2008: 351.
* 2009: 448.
* 2010: 374.

#### Štvorhra
* 2003: =1564.
* 2004: -
* 2005: =1062.
* 2006: =797.
* 2007: -
* 2008: =1133.
* 2009: -
* 2010: -

## Externé odkazy
* Michail Sergejevič Ledovskich na stránkach ATP 
* Michail Sergejevič Ledovskich na stránkach ITF 

Kategória:Narodenia v 1986
Kategória:Ruskí tenisti
Kleombrotos

**Kleombrotos** môže byť:
* spartský kráľ z rodu Agiovcov vládnuci v rokoch 380 pred Kr. – 371 pred Kr., pozri Kleombrotos I.
* spartský kráľ z rodu Agiovcov vládnuci v rokoch 244 pred Kr. – 243 pred Kr., pozri Kleombrotos II.
* regent maloletého kráľa Sparty Pleistarcha z kráľovského rodu Agiovcov v roku 480 pred Kr., pozri Kleombrotos (regent)
Európska netballová federácia

**Európska netballová federácia** (skr. **FENA** – ) je európska športová konfederácia, ktorá združuje netballové zväzy európskych štátov. Vznikla v roku 1989 a sídli v Manchesteri, v Anglicku. V roku 2013 združovala 14 národných netballových zväzov a na jej čele stála Angličanka Lyn Carpenteová. FENA je členom Medzinárodnej netballovej federácie (IFNA).

Najnovším členom FENA sa v roku 2012 stal Izrael.

## Členské federácie
Momentálne má 9 riadnych a 5 pridružených (asociovaných) členov:
**Plní členovia**

náhľad|Anglické družstvo na ME 2008

**Pridružení členovia**

## Podujatia
* Majstrovstvá Európy
* Majstrovstvá Európy junioriek (U21, U19 a U17)

## Externé odkazy
* FENA na stránke Anglickej netballovej federácie  
* FENA na oficiálnej stránke Medzinárodnej netballovej federácie 

Kategória:Medzinárodné netballové organizácie
Netball
Kategória:Organizácie založené v 1989
Kuklík potočný

náhľad|Kuklík potočný
**Kuklík potočný** () je trváca rastlina vysoká 30 – 60 cm. Podzemok je hrubý, šikmý, zriedka rozkonárený, zakončený prízemnou ružicou nepárnoperovitých listov. Listy byle trojpočetné, horné trojlaločnaté, čepele pokrývajú chĺpky a žliazky. Kvety sú koncové, malé, dlhostopkasté, jasnožlté. Plody tvoria nažky. Kuklíka potočného možno nájsť v rumoviskách, močaristých terénoch, eutrofných (bohatých na živiny) vodách, vlhkých lúkach či rašeliniskách.

## Použite
Kuklíky sa používajú  liečiteľstve už do staroveku. Obsahujú triesloviny, horčín, flavón, silicu s euglenom. Pre obsah trieslovín sa Kuklík stáva adstringensom a antidiaroikom: zastavuje krvácanie, vykašliavanie krvi, krvácanie z ďasien, hemeroidy, hnačky a zvracanie, tlmí črevné koliky. Kvôli obsahu horčínu je aj posilujúcim prostriedkom pri ochoreniach žalúdočno-črevného traktu. Pre horkú chuť i obsah silice s príjemným klinčekovým pachom sa používa aj v likérnictve.

Pri vonkajšom použití slúži na výplachy ústnej dutiny pri uvoľňovaní zubov, ako dezinfekčné kloktadlo odstraňujúce zápach z úst, na omývanie alebo obklady pri niektorých kožných ochoreniach a na kúpele pri hemeroidoch.

Koreň sa v domácnosti používa ako náhrada za klinčeky a škoricu. Mladé byle sa dávajú do omáčok, polievok a prívarkov. V homeopatii sa používa ako esencia z celej čerstvej rastliny a tinktúra zo sušeného podzemka bohatá na triesloviny.

## Iné projekty

Kategória:Ružovité
Kategória:Flóra v Grónsku
Žitavský mier

[náhľad|Pamätník uzavretia Žitavského mieru v [Radvaň nad Dunajom|Radvani nad Dunajom]]
náhľad|Mierové rokovania 1606
**Žitavský mier** bola mierová zmluva uzavretá dňa 11. novembra roku 1606  medzi Osmanskou ríšou a Habsburskou monarchiou. Mier sa nazýva podľa rieky Žitavy, pri ktorej ústí bola zmluva podpísaná, v mieste dnešnej slovenskej obce Radvaň nad Dunajom. Žitavský mier ukončil pätnásťročnú vojnu s Turkami a zároveň aj protihabsburské povstanie Štefana Bočkaja.

Kategória:Dejiny Slovenska
Kategória:Mierové zmluvy
Kategória:1606
Kategória:Dejiny Maďarska
Kampylobakter

**Kampylobakter** alebo **kampylobaktéria** (lat. *Campylobacter*) je rod baktérií z čeľade Campylobacteriaceae, tradične zaraďovanej do taxónu epsilon-proteobaktérie (Epsilonproteobacteria).

Ide o rod mikroaerofilných gramnegatívnych tyčiniek, v minulosti známych ako mikroaerofilné vibriá. Pôvodne boli považované len za patogény hospodárskych zvierat, kde spôsobovali potraty ošípaných a hovädzieho dobytka. Ich význam ako baktérií spôsobujúcich choroby ľudí bol objavený až neskôr.

## Vzhľad a metabolizmus
Kampylobaktérie sú špirálovito zakrútené, pohyblivé gramnegatívne tyčinky. Ich metabolizmus je aeróbneho typu, nefermentujú ani neoxidujú sacharidy.

### Antigény
Na sérotypizáciu sa používajú membránové proteínové a lipopolysacharidové antigény.

## Patogenita
Kampylobaktery sú pôvodcom črevných infekcií u ľudí (kampylobakteriálna enteritída), potratov hospodárskych zvierat a spôsobujú ochorenia u ľudí s oslabenou imunitou.

Niektoré druhy produkujú enterotoxíny podobné choleragénu a cytotoxíny.

## Iné projekty

## Zdroje

*

Kategória:Gramnegatívne baktérie
Kategória:Campylobacterota
Kategória:Epsilonproteobacteria
Medzinárodná pólokrosová rada

náhľad|Pólokrosový zápas
**Medzinárodná pólokrosová rada** alebo **Medzinárodná polocrossová rada** (skr. **IPC** – *International Polocrosse Council*) je medzinárodná športová organizácia združujúca 13 národných pólokrosových zväzov na celom svete, sídliaca v Trichardt, v Južnej Afrike. Na jej čele v súčasnosti stojí Juhoafričan Wessel Strauss. IPC momentálne nie je členom MOV, ani SportAccord (býv. GAISF).

## Dejiny
Medzinárodná pólokrosová rada vznikla v roku 1976 na stretnutí v austrálskom Gold Coast. Medzi jeho 5 zakladajúcich členov patria: Austrália, Nový Zéland, Papua-Nová Guinea, Rhodézia (dnešné Zimbabwe) a Južná Afrika. Hlavné vrcholné podujatie však vzniklo až v roku 2003 – majstrovstvá sveta.

## Členské zväzy
Z 13 členských federácií (v roku 2011) je 9 riadnych členov a 4 pridružení (asociovaní) členovia:
**Riadny členovia**

**Pridružení členovia**

## Podujatia
* Majstrovstvá sveta

## Pozri aj
* Majstrovstvá sveta v pólokrose
* Pólokros
* Jazdecké pólo

## Externé odkazy
* Oficiálna stránka Medzinárodného pólokrosového výboru  
* pólokros vo svete 

Kategória:Pólokros
Pólokros
Chip Taylor

**Chip Taylor**, vlastným menom **James Wesley Voight** (* 21. marec 1940, Yonkers, New York, USA† 23. marec 2026) bol americký hudobný skladateľ a spevák.

## Rodina
James Wesley Voight sa narodil v Yonkers v štáte New York ako syn Barbary (rodenej Kamp; 19101995) a Elmera Voighta (19091973), profesionálneho hráča golfu. Má dvoch bratov, Barryho Voighta (* 1937), bývalého vulkanológa na Pennsylvania State University a známeho herca Jona Voighta (* 1938), držiteľa Ceny Akadémie OSCAR. Voightov starý otec z otcovej strany, George Voytka, bol slovenský prisťahovalec z Košíc a jeho starý otec z matkinej strany a jeho rodina boli prisťahovalcami z Nemecka.

Bol strýkom herečky Angeliny Jolieovej a herca Jamesa Havena. 

## Životopis
Taylor navštevoval strednú školu *Archbishop Stepinac High School* vo White Plains v New Yorku. Po neúspešnom pokuse stať sa profesionálnym hráčom golfu vstúpil do hudobného biznisu skladaním pop a rockových piesní samostatne, ako aj v spolupráci s ostatnými skladateľmi, napríklad Al Gorgoni (duo Just Us), Billy Vera, Ted Daryll, a Jerry Ragovoy.

Taylorove nepochybne najznámejšie piesne sú „Wild Thing“, ktorá bola pôvodne nahratá v roku 1965 Jordanom Christopherom & The Wild Ones, ale slávnou sa stala v roku 1966 ako hitový singel skupiny The Troggs ako aj v roku 1967 živým vystúpením Jimiho Hendrixa, a „Angel of the Morning“, hit pre Merrilee Rush v roku 1968, následne naspievaný stálicou country Juice Newton v roku 1981. Jeho ďalšími známymi popovými a country piesňami sú „He Sits at Your Table“ (Willie Nelson), „I Can’t Let Go“, „The Baby“ (The Hollies), „Worry“ (Johnny Tillotson), „Make Me Belong to You“ (Barbara Lewis), „I Can Make It With You“ (The Pozo Seco Singers, Jackie DeShannon), „Any Way That You Want Me“ (The Troggs, Evie Sands, Juice Newton), „Step Out of Your Mind“, „Country Girl City Man“ (Billy Vera and Judy Clay), „I’ll Hold Out My Hand“, „Try (Just a Little Bit Harder)“ (Janis Joplin), „Julie“ (Bobby Fuller Four), „Lonely Is As Lonely Does“ (The Fleetwoods), „Sweet Dream Woman“ (Waylon Jennings), „A Little Bit Later On Down the Line“ (Bobby Bare) a „Son of a Rotten Gambler“ (Emmylou Harris, the Hollies, Anne Murray).

Len z hitu Angel of the Morning bolo predaných viac ako trinásť miliónov kópii na celom svete.

V roku 2007 Chip Taylor založil vlastnú nahrávaciu spoločnosť Train Wreck Records.

## Referencie

## Iné projekty

## Externé odkazy
* Interview v britskom hudobnom magazíne Spectropop
* Interview v National Public Radio
* Stránka nahrávacej spoločnosti Train Wreck Records

## Zdroj
* 
*

Kategória:Speváci USA
Kategória:Country speváci USA
Kategória:Hudobní skladatelia USA
Kategória:Speváci-skladatelia USA
Kategória:Hudobní producenti USA
Kategória:Interpreti Capitol Records
Kategória:Interpreti Warner Bros. Records
Kategória:Osobnosti USA slovenského pôvodu
Kategória:Osobnosti USA nemeckého pôvodu
Kategória:Osobnosti z Yonkersu
B-Complex

**B-Complex**, rodným menom **Matúš Lenický**, teraz **Matia Lenická** (* 9. máj 1984, Šaľa) je slovenský drum and bassový DJ a producent. Svoju hudobnú kariéru začal v roku 1996 ako 12-ročný, keď ho zaujal hardcore, trance a psytrance. V roku 2008 ho objavil Tony Colman z Hospital Records. So svojím prvým hlavným vydaním skladby „Beautiful Lies“ sa dostal na kompiláciu *Sick Music* v júni 2009.

## Život
Narodil sa ako Matúš Lenický 9. mája 1984 v Šali. Vyštudoval VŠMU. Obaja jeho rodičia sú novinári. Už v mladosti sa začal prezentovať ako bi-gender a existoval pod dvojakou rodovou identitou, ako sa prezentoval tiež počas koncertov ako DJ B-Complex. Keď vystupuje ako muž, predstavuje sa ako Matúš, keď ako žena, tak ako Matia. 

S hudobnou produkciou začal už v roku 1996 vo veku 12 rokov, pričom primárne sa zaujímal o žánre hardcore, trance a psytrance, neskôr sa presunul smerom k downtempu a hip-hopu. Po tomto období prešiel ku štýlu Drum and bass s cieľom produkovať svoj vlastný unikátny štýl.

Za jeho prvý významný vydaný singel sa považuje skladba „Beautiful Lies“, ktorá vyšla na kompilácii *Sick Music* vo vydavateľstve Hospital Records. Táto kompilácia sa dostala do top 30 v službe iTunes Download Chart v Spojenom kráľovstve. V septembri 2009 B-Complex prvý raz vystúpil aj v Spojenom kráľovstve, na podujatí Hospitality Night v Londýne. Odvtedy ako DJ vystupoval tiež na Novom Zélande a v Austrálii.

B-Complex je otvorene bi-gender od júna 2015, kedy začal používať ženskú podobu mena Matia Lenická. Vyhlásil to na svojej Facebook stránke – týmto coming-outom chcel zvýšiť povedomie o transrodových ľuďoch. Otvorene podporuje práva LGBTI ľudí, napr. na Dúhovom Pride, no s podporou LGBTI hnutia začal ešte pred svojim coming-outom. Hoci vystupuje častejšie v ženskej podobe, nie je transsexuál, teda neplánuje prejsť chirurgickou zmenou pohlavia z mužského na ženské.

B-Complex v marci 2018 vnukol Michalovi Kaščákovi nápad zorganizovať koncert pre Jána a Martinu na pamiatku zavraždeného novinára Jána Kuciaka a jeho snúbenice Martiny Kušnírovej. Koncert sa uskutočnil 4. marca 2018 a B-Complex na ňom tiež vystúpil. Ako Matia organizuje tematické párty pre LGBT+ komunitu, tzv. *Slepičárne*. V roku 2018 kritizoval iniciatívu Za slušné Slovensko, že verejne nepodporila Dúhový pochod.

## Tvorba
„Beautiful Lies“ je považovaný za najznámejšiu skladbu. V roku 2016 získal ocenenie Radio Head Awards singel roka za „Past Lessons For The Future ft. Jan Werich“.

Ako Matia Lenická píše pre SME.

### Diskografia
;Single a EP

## Referencie

## Iné projekty

Kategória:Slovenskí dídžeji
Kategória:Slovenskí hudobní producenti
Kategória:Drum and bassoví hudobníci
Kategória:Slovenské LGBT osobnosti
Kategória:Osobnosti zo Šale
Kategória:Absolventi Vysokej školy múzických umení
Kmotor

**Kmotor** môže byť:
*krstný otec vo vzťahu k rodičom dieťaťa, pozri krstný otec (kresťanstvo)
*birmovný otec vo vzťahu k rodičom dieťata, pozri birmovný otec
*priateľ (aj ako oslovenie)
* oslovenie suseda, pozri sused
*expresívne: prívrženec
*hlava mafiánskeho klanu, synonymum: krstný otec, pozri pod mafia
*zriedkavo alebo zastarano: kto prevzal záštitu nad niečím;  patrón; ochranca; ručiteľ

## Zdroje

* 
* 
* ; 
* 
* 
* kmotr. In: Slovnik spisovného jazyka českého
Gymnázium, Spišská Nová Ves, Javorová 16

**Gymnázium, Javorová 16** je osemročné a štvorročné gymnázium v Spišskej Novej Vsi zamerané na všeobecné vzdelávanie s rozšíreným počtom hodín cudzích jazykov alebo informatiky. Gymnázium ponúka aj päťročné bilingválne štúdium v anglickom jazyku. V oboch študijných odboroch sa štúdium ukončuje maturitnou skúškou a absolvent získava vyššie sekundárne vzdelanie.

## Učiteľský zbor

## História
Gymnázium vzniklo transformáciou zo základnej školy 1. septembra 1992. V prvom roku boli otvorené dve triedy osemročného a jedna trieda štvorročného štúdia so zameraním na cudzie jazyky. Neskôr bola ponuka zameraní rozšírená o informatiku.

## Zdroj
* Oficiálna stránka gymnázia

Kategória:Školy v Spišskej Novej Vsi
Alien Ant Farm

**Alien Ant Farm** je americká alternatívna rocková skupina. Bola založená v roku 1995 v Riverside v Kalifornii členmi Drydenom Mitchellom, Mikom Cosgroveom, Terrym Corsom a Tyeom Zamorom. Ich najväčším hitom je coververzia skladby „Smooth Criminal“ od Michaela Jacksona, ktorá bola vydaná ako singel z albumu *[[ANThology]]*. Tento album bol jedným z najpredávanejších albumov roku 2001 v USA a získal platinovú platňu. Skupina dodnes vydala päť štúdiových albumov.

## Členovia
### Súčasní
***Dryden Mitchell** – spev, rytmická gitara, akustická gitara (1995súčasnosť)
***Terry Corso** – sólová gitara, sprievodný spev (19952003, 2008súčasnosť)
***Tye Zamora** –  basová gitara, klavír, kalimba, sprievodný spev (19952006, 2008súčasnosť)
***Mike Cosgrove** – bicie, perkusie (1995súčasnosť)

### Bývalí
***Joe Hill** – gitary, sprievodný spev  (20042008)
***[[Alex Barreto]]** – bass, backing vocals (20062008)

## Diskografia
### Štúdiové albumy

### EP

### Single

## Referencie

## Externé odkazy
* Oficiálna webstránka
* 
* Alien Ant Farm  na Rolling Stone


Kategória:Post-grunge hudobné skupiny USA
Kategória:Alternatívnorockové hudobné skupiny USA
Kategória:Alternatívnometalové hudobné skupiny USA
Kategória:Hudobné skupiny z 1996
Wiz Khalifa

**Wiz Khalifa**, vlastným menom **Cameron Jibril Thomaz** (* 8. september 1987, Pittsburgh, Pensylvánia, USA) je americký rapper, hudobný producent a herec.

## Diskografia
### Albumy (Mixtape,EP´s)
* 2005: *[[Prince of The City: Welcome To Pistolvania]]*
* 2006: *[[Show and Prove]]*
* 2007: *[[Grow Season]]*
* 2007: *[[Prince of The City 2]]*
* 2007: *[[Show and Prove]]*
* 2008: *[[Star Power]]*
* 2009: *[[Cabin Fever]]*
* 2009: *[[Flight School]]*
* 2009: *[[Deal Or No Deal]]*
* 2009: *[[Burn After Rolling]]*
* 2010: *[[WIZ KHALIFA - KUSH & ORANGE JUICE]]*
* 2011: *[[Rolling Papers]]*
* 2011: *[[Exit Row Lyrics]]*
* 2012: *[[Cabin Fever 2]]*
* 2012: *[[Taylor Allderdice]]*
* 2012: *[[Wiz Khalifa - O.N.I.F.C.]]*
* 2012: *[[MAC AND DEVIN GO TO HIGH SCHOOL]]*
* 2012: *[[Yellow Starships]]*
* 2012: *[[The Gangs Return ]]*
* 2012: *[[Before Taylor Allderdice]]*
* 2014: *[[28 Grams]]*
* 2014: Blacc Hollywood
* 2016:Khalifa

## Iné projekty

## Externé odkazy
* Oficiálna webstránka 
* 

Kategória:Reperi USA
Kategória:Hudobní producenti USA
Kategória:Filmoví herci USA
Kategória:Televízni herci USA
Kategória:Reperi afroamerického pôvodu
Kategória:Filmoví herci afroamerického pôvodu
Kategória:Televízni herci afroamerického pôvodu
Kategória:Osobnosti USA afroamerického pôvodu
Kategória:Osobnosti z Pittsburghu
Gasparinisaura

**Gasparinisaura** je vyhynutý rod ornitopóda, ktorý sa vyskytoval na území dnešnej Argentíny v období vrchnej kriedy. Typový a jediný druh tohto rodu **Gasparinisaura cincosaltensis**, bol opísaný v roku 1996 argentínskymi paleontológmi Rodolfom Coriou a Leonardom Salgadom. Pôvodne sa predpokladalo, že išlo o iguanodonta. Podľa novších výskumov však predstavoval vývojovo primitívneho ornitopóda.

thumb|left|Rekonštrukcia vzhľadu 
## Referencie
* 
* 

Kategória:Ornithopoda
Kategória:Kriedové dinosaury
Kategória:Dinosaury zo Severnej Ameriky
Jangle pop

**Jangle pop** je žáner alternatívneho rocku z polovice 80-tych rokov, so zvukom skupín 60-tych rokov ako The Byrdz, s power popovou štruktúrou skladieb použitím dvanásť-strunových gitár. Jangle pop bol veľmi silným žánrom alternatívneho rocku, čoho príkladom sú prvotné albumy skupín R.E.M. alebo The Connells.

## Jangle popové skupiny

* The Bats
* The Byrds
* Chris Stamey
* Oh-OK
* The Hummingbirds
* Let’s Active
* Miracle Legion
* R.E.M.
* Uncle Green
* Blake Babies
* Guadalcanal Diary

* Love Tractor
* The dB’s
* The Smiths
* Felt
* Mitch Easter
* Dreams So Real
* The Feelies
* The Connells
* 10,000 Maniacs
* Pylon
* The Replacements


Kategória:Alternatívny rock
Kategória:Rockové hudobné žánre
Newton meter

**Newton meter** alebo (? nesprávne) **newtonmeter**, zn.  **Nm**, je jednotka momentu sily (krútiaceho momentu) v systéme SI. Jeden newton meter (Nm) predstavuje otáčavý účinok sily s veľkosťou 1 N, pôsobiacej na ramene s dĺžkou 1 meter. Bod, ku ktorému sa moment sily určuje, sa nazýva momentový bod.

Kategória:Meracie jednotky
Kategória:Odvodené jednotky sústavy SI
Kaukazský ovčiak

** Kaukazský ovčiak ** je plemeno druhu pes domáci. Je nebojácny a spoľahlivý. K výchove je potrebná vysoká miera trpezlivosti, dôslednosti a autority bez násilia. Najlepšie sa cíti na veľkom pozemku.

## Pôvod
Zmienky o tomto plemene sú 600 rokov staré, ale odhaduje sa, že plemeno je oveľa staršie. Rozšírený sú prevažne v pásme Predkaukazska a Zakaukazska. Tu chráni stáda oviec pred medveďmi, vlkmi a inými predátormi, ale aj záhrady a usadlosti pred zlodejmi.

## Opis
náhľad|šteňa
Kaukazské ovčiaky sú veľké, svalnaté psy. Majú rozličnú farbu: zväčša vlkosivú, hrdzavú, slamene žltú alebo aj bielu. Srsť je hrubá, podobná medvedej.

## Využitie
Sú to odolné psy, ktoré znesú každé poveternostné podmienky. Nedôverujú neznámym ľuďom, svojmu pánovi sú však veľmi oddaní. Majú hlboko zakorenený ochranársky inštinkt. Stane sa nekontrolovateľným, pokiaľ je cvičený ako bojový pes.

Kategória:Molosoidné psy
’74–’75

„**'74–'75**“ je singel americkej rockovej skupiny The Connells z albumu *[[Ring]]* z roku 1993. Stal sa veľkým hitom v Európe, predovšetkým vo Švédsku a Nórsku, kde dosiahol 1. miesto v rebríčkoch v roku 1995.

## Formáty a zoznamy skladieb
; 7" singel
# „'74–'75“ — 4:36
# „New Boy“ (live at the Purple Dragon Studio in Atlanta, GA) — 4:44

; CD singel
# „'74–'75“ — 4:36
# „New Boy“ (live at the Purple Dragon Studio in Atlanta, GA) — 4:44

; CD maxi
# "'74–'75" (album version) — 4:36
# „Logan Street“ — 3:39
# „Fun & Games“ (live at the Purple Dragon Studio in Atlanta, GA) — 3:07
# „New Boy“ (live at the Purple Dragon Studio in Atlanta, GA) — 4:44

## Rebríčky a certifikácie

### Pozície v rebríčkoch

### Koncoročné pozície v rebríčkoch

### Certifikácie

## Referencie

Kategória:Single z 1993
Kategória:Piesne The Connells
Paleantropín

**Paleantropín** (**paleantropin** ) alebo **paleantrop** alebo (?)**paleotropín** (lat. *Paleoanthropus/Palaeanthropus, Paleoanthropinae/Palaeanthropinae, Palaeoanthropini/Palaeanthropini*;  v slovenskom názve nie je -o-) môže byť:
*neandertálec
*neandertálec v širšom zmysle, t. j.:
**neandertálec v užšom zmysle a preneandertálec 
**neandertálec v užšom zmysle a presapient a protosapient 
**neandertálec v užšom zmysle a človek ngandonský a človek rodézsky a človek palestínsky 
**neandertálec v užšom zmysle a Homo heidelbergensis (zrejme len nález z Maueru) 
*ázijský a africký neandertálec (440 000 – 72 000 BP; nálezy Saldanha, Broken Hill a Ngandong)  
*neandertálec od 130 000 BP (prípadne plus Homo heidelbergensis) a všetky nálezy moderného človeka (Homo sapiens) až do 40 000 BP  
*nálezy medzi Homo erectus (archantropín) a anatomicky moderným človekom (neantropín), vrátane neandertálca (táto definícia sa do značnej miery kryje s viacerými predošlými) 

## Referencie

## Pozri aj
*archantropín
*neantropín

Kategória:Homo
Neantropín

**Neantropín** alebo **neantrop** (lat. *Neoanthropus, Neoanthropinae, Neoanthropini*; v slovenskom názve vypadáva -o-) môže byť:
*moderný človek (teda taxón, ktorý vznikol cca 200 000/130 000 BP), teda celý druh človek rozumný (Homo sapiens) podľa súčasnej taxonómie
*moderný človek (Homo sapiens) a presapient (teda človek steinheimský a pod.) 
*sapientná radiácia neandertálcov v širšom zmysle bez súčasných ľudí, teda neandertálci iní než ázijskí a africkí neandertálci (t. j. iní než nálezy typu Saldanha, Broken Hill, Ngandong) plus predveký človek, inými slovami Homo sapiens neanderthalensis [t. j. v užšom zmysle], Homo sapiens sapiens [bez súčasných ľudí] a ich predchodcovia 
*nálezy z mladého paleolitu (chronologicky z pleistocénu a začiatku holocénu, v absolútnom datovaní 72 000 – 22 000 BP), synonymá sú mladopaleolitický človek/človek kromaňonský/lovec mamutov a „predstavujú geologicky mladšie nálezy predvekého človeka Homo sapiens sapiens fossilis a geologicky najstaršie nálezy súčasného človeka – Homo sapiens sapiens recens.“
*len človek predveký
*len moderný človek až od cca 40 000 BP

## Referencie

## Pozri aj
*archantropín
*paleantropín

Kategória:Homo
Perth Amboy

**Perth Amboy** je americké mesto v okrese Middlesex County v severnom New Jersey. Vzniklo v roku 1718, oblasť mesta bola osídlená od roku 1684.

Počas anglickej nadvlády bolo hlavným mestom provincie New Jersey od roku 1686 do roku 1776.

V 19. storočí bolo priemyselným strediskom a prekladiskom uhlia. V 19. na začiatku 20. storočia bolo tiež kúpeľným mestom. V polovici dvadsiateho storočia zažilo mesto úpadok, boli zatvorené priemyselné podniky a kedysi známe pláže nemohli byť využívané z dôvodu priemyselného znečistenia.

Na začiatku deväťdesiatych rokov sa mesto začalo revitalizovať, zároveň s existenciou podnikateľskej zóny na území mesta. Mesto má nové parky, promenády, a byty, z ktorých je pekný výhľad na záliv.

Outerbridge Crossing, konzolový most, spája mesto so Staten Islandom. Most Victory Bridge cez rieku Raritan spája mesto so štvrťou Sayreville na juhu.

## Referencie

## Iné projekty

## Externé odkazy
* Oficiálna stránka 

Kategória:Mestá v New Jersey
Kategória:Metropolitná oblasť New York
Étienne-Louis Malus

**Étienne-Louis Malus** (* 23. jún 1775, Paríž, Francúzsko  † 24. február 1812, Paríž) bol francúzsky dôstojník, inžinier, matematik a fyzik.

## Životopis
V rokoch 1798 až 1801 sa zúčastnil Napoleonovej expedície do Egypta. V roku 1810 sa stal členom Académie des sciences.

Vo svojich matematických prácach sa venoval takmer výlučne svetlu. Vykonával experimenty na overenie Huygensových teórii svetla a previedol ich do analytického tvaru. Objavil polarizáciu svetla odrazom (1809) a dvojlom svetla v kryštáloch (1810). Pokúsil sa určiť vzťah medzi polarizačným uhlom a indexom lomu. Je autorom tzv. Malusovho zákona pre intenzity svetla pri prechode polarizátorom.

## Dielo
* *Mémoire sur la mesure du puovoir réfringent des corps opaques*. in Nouveau bulletin des sciences de la Société philomatique de Paris, 1 (1807), 77 – 81
* *Mémoire sur de nouveaux phénomènes d’optique*. ibid., 2 (1811), 291 – 295
* *Traité d’optique*. in Mémoires présentés à l’Institut des sciences par divers savants, 2 (1811), 214 – 302
* *Théorie de la double réfraction de la lumière dans les substances cristallines*. ibid., 303 – 508

## Zdroj

Kategória:Francúzski fyzici
Kategória:Francúzski matematici
Kategória:Členovia Francúzskej akadémie vied
Kategória:Osobnosti z Paríža
Eugène Belgrand

**Eugène Belgrand** (* 23. apríl 1810, Ervy-le-Châtel, Francúzsko  † 8. apríl 1878, Paríž) bol francúzsky inžinier, ktorý sa významne podieľal na prestavbe Paríža v druhej polovici 19. storočia.

## Životopis
V roku1829 vyštudoval École Polytechnique. Od roku 1852 do 1870 sa zúčastňoval modernizácie Paríža vedenej prefektom Haussmanom spoločne s architektmi Alphandom a Barillet-Deschampsom. Podieľal sa najmä na výstavbe parížskej kanalizačnej siete, akvaduktu a vodného rezervoáru Montsouris na juhu Paríža. V roku 1871 bol zvolený za člena Francúzskej akadémie vied. 

## Publikácie
Belgrand je aj autorom niekoľkých kníh na o dejinách Paríža:
* *Mémoire sur les études hydrologiques de la partie supérieure du bassin de la Seine*, 1846
* *La Seine. Le Bassin parisien aux âges antéhistoriques*, 1869 (Seina. Parížska panva v prehistorickom období)
* *Les Travaux souterrains de Paris*, 5 zväzkov 1872 – 1887 (Podzemné práce v Paríži)
* *Étude préliminaire sur le régime des eaux dans le bassin de la Seine*, 1873 (Predbežná štúdia o vodnom režime v povodí Seiny)
* *Les Aqueducs romains*, 1875 (Rímske akvadukty)

## Pozri aj
* Zoznam 72 mien vedcov na Eiffelovej veži

## Iné projekty

## Externé odkazy
* Životopis 

## Zdroj

Kategória:Francúzski inžinieri
Kategória:Členovia Francúzskej akadémie vied
Kategória:Pochovaní na cintoríne Montparnasse
Medzinárodná softbalová federácia

náhľad|Softbalová loptička v Česku 
**Medzinárodná softbalová federácia** (skr. **ISF** – *International Softball Federation*) je medzinárodná športová organizácia združujúca 127 národných softbalových zväzov na celom svete, sídliaca v Plant City, v Spojených štátoch amerických. Na jej čele v súčasnosti stojí Američan Don E. Porter. ISF je riadnym členom MOV a takisto aj SportAccord (býv. GAISF).

## Dejiny
* 1887 – vznik novej hry – softbalu (ale vtedy ešte pod iným názvom)
* 1889 – prvé spísané pravidlá softbalu
* 1926 – meno hry sa mení na *softbal*
* 1931 – vzniká prvá softbalová asociácia – *Amateur Softball Association*
* 1952 – vznik Medzinárodnej softbalovej federácie
* 1965 – v Austrálii konajú sa prvé majstrovstvá sveta žien 
* 1966 – v Mexiku konajú sa prvé majstrovstvá sveta mužov
* 1987 – konajú sa prvé majstrovstvá juniorov
* 1991 – softbal (fastpitch-ová forma) je zaradený do programu olympijských hier

## Kompetencie ISF
* Stanovovať oficiálne pravidlá softbalu, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné a olympijské súťaže, pre ktoré ISF stanovuje systém súťaže.
* Kontrolovať a upravovať pravidlá menovania medzinárodných rozhodcov.
* Upravovať podmienky prestupov hráčov medzi jednotlivými krajinami.

## Konfederácie
127 členských federácií (v roku 2011) je rozčlenených do 5 kontinentálnych konfederácií:
300px|náhľad|Členovia ISF

## Podujatia
* Majstrovstvá sveta
* Majstrovstvá sveta juniorov (U19)
* Majstrovstvá sveta kadetov (U16)

## Pozri aj
* Majstrovstvá sveta v softbale
* Softbal na olympijských hrách
* Softbal

## Externé odkazy
* Oficiálna stránka Medzinárodnej softbalovej federácie 

Kategória:Softbal
Softbal
Kategória:Organizácie založené v 1952
Taizz (mesto)

**Taizz** (iný prepis: **Ta'izz**; arabským písmom تعزّ) je  mesto v Jemene. 

Leží v nadmorskej výške asi 1400 metrov nad morom. Nad mestom sa týči 3006 metrov vysoký vrch Sabir. 
Taizz je centrom pestovania kávy v Jemene.

## Iné projekty


Kategória:Mestá v Jemene
Kategória:Bývalé hlavné mestá
Friday I’m in Love

„**Friday I’m in Love**“ je skladba britskej rockovej skupiny The Cure. Skladba je tiež druhý singel z ich albumu *[[Wish]]* (1992). Singel vyhral cenu MTV Video Music Award v kategórii European Viewer's Choice for Best Music Video v roku 1992.

## Produkcia
### Kompozícia
Skladba bola pôvodne v pomalšom tempe ako na nahrávke. Počas jej tvorby bol Robert Smith presvedčený, že akordy ukradol, preto volal všetkým priateľom a pýtal sa ich, či už podobnú skladbu počuli.

### Zostava
Obal singla navrhol a vytvoril gitarista Porl Thompson a Andy Vella.

*Robert Smith - hlas, gitara, klávesy
*Simon Gallup - basová gitara
*Porl Thompson - gitara
*Boris Williams - bicie
*Perry Bamonte - klávesy, gitara
*Bryan 'Chuck' New - Remix

## Videoklip
Režisérom videoklipu bol Tim Pope. Zobrazuje kapelu v rôznych kostýmoch a na rôznych pódiách. Kapela hrá s niekoľkými rekvizitami a hercami, ktorí blúdia po scéne, čo vytvára zdanie chaosu. Na začiatku klipu je Tim Pope na hojdačke a kričí cez megafón potom, čo inhaloval hélium. Koniec klipu patrí Simonovi Gallupovi so svadobným závojom a šampanským.

## Pozície v rebríčkoch

## Referencie

## Zdroj

Kategória:Piesne skupiny The Cure
Kategória:Single z 1992
Marián Varga & Collegium Musicum

***Marián Varga & Collegium Musicum*** je druhý koncertný album slovenskej art-rockovej skupiny Collegium Musicum z roku 1975. 

## Zoznam skladieb
# „Mikrokozmos“ (Béla Bartók) – 7:23
# „Nech žije človek“ (Marián Varga, Dušan Hájek, Ivan Belák, Jozef Farkaš) – 16:29
# „Prelúdium C dur (2 miniatúry) a časť z baletu Rómeo a Júlia“ (Sergej Prokofiev) – 8:40
# „Hudba k vodometu č. 1“ (Varga) – 10:38
# „Nesmierny smútok hotelovej izby“ (Varga) – 2:37

## Zostava
* Marián Varga – klávesové nástroje
* Dušan Hájek – bicie nástroje
* Ivan Belák – basová gitara
* Jozef Farkaš – gitara

## Výroba
* Hudobná réžia: Vladimír Valovič
* Zvuková réžia: Peter Hubka
* Technická spolupráca: Ľuboš Klásek, František Franzen
* Zodpovedný redaktor: Milan Vašica
* Návrh obalu: Tibor Bártfay
* Doslov: Igor Wasserberger
* Vydavateľstvo: Opus

Kategória:Albumy Collegium Musicum
Kategória:Albumy Mariána Vargu
Kategória:Koncertné albumy z 1975
Stator

náhľad|Stator a rotor elektromotora
**Stator** je nepohyblivou súčasťou elektromotora, generátora a ďalších elektrických zariadení. Je tvorený trvalým magnetom alebo elektromagnetom – napr cievkou. Naproti tomu rotor je súčasťou pohyblivou a býva umiestnený v dutine statora.

## Iné projekty

Kategória:Časti strojov
Kategória:Energetika
Rotor (časť rotačného stroja)

[náhľad|[Stator a rotor elektromotora]]
**Rotor** je otočná časť stroja s magnetickým obvodom, vinutím a hriadeľom, na ktorom sú nasadené krúžky alebo komutátor. Predstavuje rotujúcu časť strojov ako elektrický motor, dynamo, alternátor či čerpadlo. Rotor musí byť dobre vyvážený. Nerotujúca časť sa nazýva stator a tvorí puzdro pre rotor.

## Iné projekty

Kategória:Konštrukcia elektrických strojov
Kategória:Časti strojov
AL 666-1

**AL 666-1** alebo **A.L. 666-1** je nález hornej čeľuste so zubami dospelého jedinca z lokality Makaamitalu v Hadare v Etiópii, uskutočnený z 2. novembra 1994 a opísaný v roku 1997 (v článku Kimbel et al. 1997). Obyčajne sa pripisuje rodu človek (Homo). Pôvodne bol datovaný na 2,33 mil. rokov, v roku 2007 bolo datovanie zmenené na 2,36 +/- 0,06 mil. rokov. 

## Klasifikácia
Možné zaradenia nálezu:
*ako samostatný druh (Homo sp.) či bližšie nešpecifikovaný nález z rodu Homo – tak napr. Thurzo 1998, Vančata 2007
*pod či blízko k Homo habilis (t. j. Homo habilis, Homo cf. habilis či Homo aff. Homo habilis) – tak napr. Kimbel et al. 1997, Delson et al. 2000, McKee et al. 2005, Dudley 2010, Heslip, Klein 1999 (str. 184, 217)
*pod či blízko k Homo rudolfensis (Delson et al. 2000 str. 333)
*Schwartz a Tattersall 2005 ho radia k australopitekom (teda nie k rodu človek), treba ale poznamenať, že podľa ich interpretácie druh Homo habilis prakticky neexistuje.
*Wolpoff 1999 uvádza, že sa nález podobá aj druhu Homo habilis aj druhu Australopithecus afarensis, a že asi ide o vývojový článok, ktorý sa vyvinul z druhu Australopithecus afarensis, a z ktorého sa neskôr vyvinul Homo habilis.

## Charakteristika
Takto nález opisuje M. Thurzo v roku 1998: *Tento nález je veľmi prekvapivý, lebo sa našiel na lokalite známej na celom svete výlučne vďaka exemplárom druhu Australopithecus afarensis. Parabolickým tvarom čeľustí, slabým prognatizmom a hlbokým podnebím sa zreteľne odlišuje od afarských australopitekov. Neďaleko čeľuste sa našlo približne 20 kamenných odštepov a jadier, pričom tak čeľusť, ako aj nástroje neboli zrejme na povrchu dlho, lebo sú iba minimálne zvetrané. Nástroje sú vyrobené z bazaltu a rohovca a patria k tzv. [[oldowanská kultúra|oldowanskej kultúre]]. Keďže čeľusť sa morfologickými znakmi odlišuje od ďalších najstarších predstaviteľov rodu Homo (H. habilis, H. rudolfensis a H. ergaster), ide možno o nový druh rodu Homo.*

## Zdroje
*Kimbel et al. 1997: http://www.ncbi.nlm.nih.gov/pubmed/9209580
*http://www.mhhe.com/socscience/anthropology/aspring97.mhtml
*Klein, R. G: The human career, 1999
*McKee, J. K. et al.: Understanding human evolution, 2005
*Wolpoff, M. H.: Paleoanthropology 1999
*Dudley, J.:The paleolithic of Hadar, Ethiopia, 2010 http://stanford.edu/~jadudley/paleolithic_of_hadar.pdf
*Delson, E., Tattersall, I. et al.: Encyclopedia of human evolution and prehistory, 2000
*Vančata: Učebnice paleoantropologie a ..., 2007 https://web.archive.org/web/20120121084131/http://userweb.pedf.cuni.cz/kbio/Download/vancata/ucebnice_paleoantropologie_a_evolucni_antropologie_2007.pdf
*Thurzo, M.: Evolúcia človeka, 1998 http://www.infovek.sk/predmety/biologia/skripta/evolucia/6_kap.php 
*Schwartz, J. H., Tattersall, I.: The Human fossil record IV, 2005 (sekcia Overview)
*Heslip, S.: Time-Space Chart https://www.msu.edu/~heslipst/contents/ANP440/habilis.htm

Kategória:Archeologické nálezy v Etiópii
Kategória:Homo
Jelena Vladimirovna Chrustaľovová

**Jelena Vladimirovna Chrustaľovová** (, ; * 28. september 1980, Krasnojarsk, Rusko) je súčasná kazašská biatlonistka. Na Zimných olympijských hrách 2010 získala striebornú medailu v disciplíne vytrvalostné preteky na 15 kilometrov. V minulosti reprezentovala aj Bielorusko či Rusko.

Pred Zimnými olympijskými hrami 2010 nafotila akty.

## Referencie


## Externé odkazy
* Jelena Vladimirovna Chrustalevová na biathlonworld.com 

Kategória:Kazašskí biatlonisti
Kategória:Ruskí biatlonisti
Kategória:Bieloruskí biatlonisti
Kategória:Bieloruské osobnosti ruského pôvodu
Kategória:Kazašské osobnosti ruského pôvodu
Kategória:Osobnosti z Krasnojarsku
Dani California

„**Dani California**“ je singel americkej rockovej skupiny Red Hot Chili Peppers z ich deviateho štúdiového albumu *[[Stadium Arcadium]]*. Singel bol prvýkrát k dispozícii na iTunes Music Store a neskôr bol oficiálne vydaný dňa 2. mája 2006. Medzinárodná rozhlasová premiéra sa konala dňa 3. apríla 2006, kedy Don Jantzen z houstonskej rozhlasovej stanice KTBZ-FM nepretržite hral „Dani California“ počas troch hodín programu.

Singel debutoval na 24. mieste v rebríčku Billboard Hot 100 a dosiahol 6. miesto, čím sa stal tretím singlom skupiny (po „Under the Bridge“ a „Scar Tissue“) v prvej desiatke. Okrem toho, singel „Dani California“ sa stal druhou skladbou v histórii, ktorá debutovala na 1. mieste v rebríčku Modern Rock Tracks po skladbe „What's the Frequency, Kenneth?“ od skupiny R.E.M., a takisto dosiahol 1. miesto v rebríčku Mainstream Rock Tracks. Skladba vyhrala dve ceny Grammy, jednu v kategórii Best Rock Song a druhú v kategórii Best Rock Performance by a Duo or Group with Vocal.

## Zoznam skladieb
;CD singel 1 5439 15759-2
#„Dani California“ – 4:44
#„Million Miles of Water“ – 4:06

;CD singel 2 9362 42925-2
#„Dani California“ – 4:44
#„Whatever We Want“ – 4:48
#„Lately“ – 2:55

;7" picture disc singel 5439 15758-7
#„Dani California“ – 4:44
#„Whatever We Want“ – 4:48

;12" Picture disc singel
#„Dani California“ – 4:44

;Propagačný singel PR015735
#„Dani California“ – 4:44

;iTunes EP
#„Dani California“ – 4:44
#„Whatever We Want“ – 4:47
#„Lately“ – 2:55
#„Million Miles of Water“ – 4:05

## Pozície v rebríčkoch

## Referencie

Kategória:Single z 2006
Kategória:Piesne Red Hot Chili Peppers
Kategória:Piesne produkované Rickom Rubinom